

 LĒMUMS

Ādažos, Ādažu novadā

2024. gada 28. novembrī **Nr.** **448**

**Par lokālplānojuma nekustamajiem īpašumiem “Efejas” un “Pumpuriņi”, Garkalnē grozījumu nodošanu publiskajai apspriešanai**

Ādažu novada pašvaldības dome izskatīja SIA "Reģionālie projekti" (reģistrācijas Nr. 40003404474, juridiskā adrese: Rūpniecības iela 32b-2, Rīga, LV-1045, e-adrese: default@40003404474, e-pasts: birojs@rp.lv) 05.11.2024. iesniegumu Nr. 24-104-e (reģistrēts 06.11.2024. ar Nr. ĀNP/1-11-1/24/5973) ar lūgumu pieņemt lēmumu par lokālplānojuma nekustamajiem īpašumiem “Efejas” (zemes vienībai ar kadastra apzīmējumu 8044 012 0498) un “Pumpuriņi” (zemes vienībai ar kadastra apzīmējumu 8044 012 0499), Garkalnē grozījumu nodošanu publiskajai apspriešanai.

Izvērtējot iesniegto lokālplānojuma grozījumu projektu un ar to saistītos apstākļus, tika konstatēts:

1. Ādažu novada pašvaldības dome 27.06.2024. pieņēma lēmumu Nr. 237 “Par lokālplānojuma nekustamajiem īpašumiem “Efejas” un “Pumpuriņi”, Garkalnē grozījumu izstrādes uzsākšanu”, ar kuru tika uzsākta nekustamā īpašuma “Efejas”, ar kadastra Nr. 8044 012 0518, sastāvā esošās zemes vienības ar kadastra apzīmējumu 8044 012 0498 un nekustamā īpašuma ”Pumpuriņi”, ar kadastra Nr. 8044 012 0519, sastāvā esošās zemes vienības ar kadastra apzīmējumu 8044 012 0499 lokālplānojuma grozījumu (turpmāk – Lokālplānojums) izstrāde, ar mērķi precizēt plānoto ielu sarkano līniju platumu un šķērsprofilus;
2. Saskaņā ar Lokālplānojuma izstrādes vadītāja 06.11.2024. ziņojumu Lokālplānojuma projekts atbilst Ādažu novada ilgstspējīgas attīstības stratēģijai 2013. – 2037.gadam, Ādažu novada teritorijas plānojumam un darba uzdevumam Lokālplānojuma izstrādei;
3. Pašvaldību likuma 4.panta pirmās daļas 15. punkts un 10.panta pirmās daļas 21.punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos;
4. Teritorijas attīstības plānošanas likuma 12.panta pirmā daļa noteic, ka vietējā pašvaldība izstrādā un apstiprina vietējās pašvaldības attīstības stratēģiju, attīstības programmu, teritorijas plānojumu, lokālplānojumus, detālplānojumus un tematiskos plānojumus;
5. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 82.punkts noteic, ka pašvaldība pieņem lēmumu par teritorijas plānojuma vai lokālplānojuma redakcijas nodošanu publiskajai apspriešanai un institūciju atzinumu saņemšanai. Publiskās apspriešanas termiņu nosaka ne īsāku par četrām nedēļām.

Pamatojoties uz iepriekš minēto un Pašvaldību likuma 4.panta pirmās daļas 15. punktu un 10.panta pirmās daļas 21.punktu, Teritorijas attīstības plānošanas likuma 12.panta pirmo daļu, Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 82.punktu, kā arī ņemot vērā Lokālplānojuma izstrādes vadītāja 06.11.2024. ziņojumu un domes Attīstības komitejas 13.11.2024. atzinumu, Ādažu novada pašvaldības dome

**NOLEMJ:**

1. Nodot publiskajai apspriešanai un institūciju atzinumu saņemšanai lokālplānojuma nekustamajiem īpašumiem “Efejas” (kadastra Nr. 8044 012 0518) sastāvā esošās zemes vienības ar kadastra apzīmējumu 8044 012 0498 un “Pumpuriņi” (kadastra Nr. 8044 012 0519) sastāvā esošās zemes vienības ar kadastra apzīmējumu 8044 012 0499, Garkalnē grozījumus.
2. Publiskās apspriešanas termiņu noteikt četras nedēļas.
3. Lēmumu par lokālplānojuma redakcijas publisko apspriešanu piecu darba dienu laikā pēc tā stāšanās spēkā ievietot Teritorijas attīstības plānošanas informācijas sistēmā un pašvaldības tīmekļvietnē www.adazunovads.lv.
4. Paziņojumu par lokālplānojuma publisko apspriešanu ievietot Teritorijas attīstības plānošanas informācijas sistēmā un pašvaldības tīmekļvietnē [www.adazunovads.lv](http://www.adazunovads.lv), kā arī publicēt pašvaldības informatīvajā izdevumā “Ādažu Novada Vēstis”.
5. Pašvaldības Centrālās pārvaldes Teritorijas plānošanas nodaļa ir atbildīga par lēmuma izpildi.
6. Par lēmuma izpildes kontroli atbild pašvaldības izpilddirektora vietniece.

Pielikumā:

1. Lokālplānojuma Paskaidrojuma raksts uz 30 lp.
2. Teritorijas izmantošanas un apbūves noteikumi uz 18 lp.
3. Lokālplānojuma Grafiskā daļa uz 3 lp.
4. Pārskats par lokālplānojuma izstrādi un pielikumi uz 38 lp.
5. Lokālplānojuma izstrādes vadītāja ziņojums uz 1 lp.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU